**VYHODNOTENIE – SRDCE DOBROVOĽNÍKA**

Pri príležitosti Medzinárodného dňa dobrovoľníkov, ktorý je v decembri, usporiadalo Centrum voľného času  v Žiari nad Hronom – Infobod o dobrovoľníctve 19.12.2017 v spolupráci s MsKC 1. ročník oceňovania dobrovoľníkov v našom meste - **Srdce dobrovoľníka**. Podujatie sa konalo pod záštitou primátora mesta Žiar nad Hronom Mgr. Petra Antala.

Snahou Mesta Žiar nad Hronom a Centra voľného času v Žiari nad Hronom ako Infobodu dobrovoľníctva je vyzdvihnúť a oceniť ľudí, ktorých dobrovoľná práca je výnimočná, vysoko prospešná a ktorí sú inšpiratívnym príkladom aj pre ostatných.  Takto môžeme zvýšiť status dobrovoľníctva v očiach verejnosti, jeho prestíže, ale aj samotný rozvoj dobrovoľníckych aktivít.

Nominovaných a ocenených bolo 12 dobrovoľníkov: Oliver Dávid, Etela Šoltésová, Andrej Hrmo, Ivica Faboková, Blanka Dvorská, Patrik Jenat, Dominika Haringová, Ľuboš Homola, Ingrid Víglaská, Dana Matúšková, Jakub Medveď, Ján Slašťan.

Oblasti, ktoré na poli dobrovoľníctva prevládajú sú sociálne a zdravotnícke služby, kultúra a umenie, koordinátorská činnosť dobrovoľníkov.

Oceneným dobrovoľníkom sme verejne poďakovali, motivovali ich a  ukázali verejnosti, že si dobrovoľnícku prácu nesmierne vážime. Ochota pomáhať jeden druhému predurčuje morálne hodnoty našej spoločnosti.

Všetkým nominovaných srdečne blahoželáme a vyjadrujeme úprimné ĎAKUJEME.